Bruker Diskuschoon:Eastfrisian - Wikipedia

# Bruker Diskuschoon:Eastfrisian

### Vun Wikipedia

## [Ännern] Skelett

Moin Eastfrisian, ik frei mi över diene Artikels! Aver Skelett is en beten kort worrn, nich? ;-) Villicht magst dor noch mal bigahn. --::Slomox:: >< 18:08, 3. Nov 2006 (CET)

## [Ännern] Biller inföögen

Moin! Ik kann di dat seggen, worüm dat mit de Billers nich klappen deit: Du kanns hier in WP:nds blots en Bild infögen, wenn dat ünner Commons spiekert is. Dat Bild, wat Du hier inbinnen wullst, is dor ober nich spiekert, man blots in de WP:de. Deswegen geiht dat nich. --Iwoelbern 21:36, 8. Nov 2006 (CET)

## [Ännern] ...nauten

Meenst Du dat dat Sinn makkt, den glieken Artikel ünenr verscheeden Naams to spiekern? Dorför gifft dat doch de Wiederleidens... --Iwoelbern 14:38, 10. Dez 2006 (CET)

  Ik änner de noch ’n beeten af, denn hebbt wie verscheeden Artikels. Ik hang do aber ok nich dran. Eastfrisian 14:43, 10. Dez 2006 (CET)

    Jo, aver woto bruukt wi ünnerscheedlich Artikels? De Arbeidt is bi all ...nauten de glieke. Un wenn nu een den Artikel utboen will, denn mutt he dat dreemol maken. Dat maakt jo kenen Sinn. Butendem is dat ok nich ganz richtig so: Een Kosmonaut ist ok denn noch een Kosmonaut, wenn he mit en amerikaansch Ruumschipp flegen deit. Dat is jo eenfach blots en russ’sch Beteken... --Iwoelbern 14:52, 10. Dez 2006 (CET)
      So doof bin ik denn ja ok nich, dat ik överall dat glieker schrieven do. Aber ik hebb kien Problem dormit, wenn Du dat avännern wullt.Eastfrisian 14:54, 10. Dez 2006 (CET)

        Dat geiht jo nicht dorüm, wat ik will, sünner dorüm, wat Sinn maakt. Wenn Du di dorbi wat bestimmt dacht hest is dat jo good, ik verstah dat blots nich... --Iwoelbern 15:06, 10. Dez 2006 (CET)

## [Ännern] Lenk op Indianer

Du hest bi Sitka en Lenk op Indianer sett. Müchst du dat geern bi all Artikels hebben? Ik harr dat bi miene Vörlaag weglaten, vun wegen dat ik denn, wenn ik kunsequent wesen will, ok bi all de annern Rassen en Lenk setten mutt. --::Slomox:: >< 15:40, 13. Feb 2007 (CET)

  Konsequent weer dat ja, aber dat musst Du sülvst weeten, of Du dat wullt.Eastfrisian 18:44, 13. Feb 2007 (CET)

## [Ännern] Dank ok

Moin Eastfrisian. Danke vör Dien Nahricht. Ick schrief Di dat mal up Dien Siet, denn sühst Du denn dat gliek. Du meinst Sass, oder? Dat weit ick all, un ward ook versäuken, dat in dee Artikels irgends hentaukriegen. Ick hoff, dat ji oewer nix dorgägen hemm dauhn, wenn ick bie Diskuschonen denn mien Platt nähmen dauh, dat geht mi einfach lichter von dee Hand un ick mööt nich ümmer so lang nahdenken, wo dat denn nu schrieben ward un wat vör Wüür nu "regionalspezifisch" sünd. Hartlich Gräut --IP-Los 17:56, 13. Apr 2007 (CEST)

  Ik hebb noch nie nich een "Sass" seen oer dor rinkeken. Ik schriev meestens so as ik dat kenn, aber ik hebb mi ok all die Schrievwies van de plattdüütsch WP 'n beeten aneegend, domit dat nich gaanz querbeet lopen deiht. Ganz slecht könnt mien Artikels nich wesen, sonst harr man de bestimmt all mol ännert. Wat mi blots wunnert, dat ji in Mekelnborg ok so völ "au's" hebbt (dauh, hentaukriegen), so snackt de sonst blots Richtung Nedderlannen (Emden un Nörden), ik hebb dat mehr mit doh bzw. hentokriegen. Aber dien Texten kann' sowiet good lesen, aber to'n Bispeel Texten von ETMikkel oder up Noordrhien-Westfäälsch Platt, dor bring ik mi hoost mit üm. Nützt nichts, wieder kämpfen. Eastfrisian 18:16, 13. Apr 2007 (CEST)

    Ja, dat is so, wie seggen Blaut, Haut, gaut und nich Bloot, Hoot und goot. Un denn ook hei, ein un kein. Dien "kien" hüürt sick all so an, as wenn ji dor mit dee Nedderländers gahn, stimmt dat, oder bün ick von dee Geographie dor nu ganz verkiehrt? Dat mit den Sass heff man bloß schräben, weil wi in Mäkelborg den Sass ook nich nähmen dauhn, wi setten uns dor ook so'n bäten von af. Oewer ick glööf, so mit dee Tiet ward ick mi dor ook so'n bäten an dee Schriefwies anpassen. --IP-Los 19:44, 13. Apr 2007 (CEST)

Naja, Oostfreesland is sowiet van Holland nich af. Aber snacken doht de denn doch ganz anners. Eastfrisian 19:47, 13. Apr 2007 (CEST)

## [Ännern] US-Präsidenten

’N Abend!

Ik hebb mol de Navigatschoonsliest ut WP:de för de US-Präsidenten kopeert un anpasst. Kanns mit {{US-Präsidenten}} in den Artikel inboen. Bi den aktuellen Artikel to Zachary Taylor hebb ich dat al mol makt. Ik kann aver nich garanteeren, dat de roden Lenken all funkschoneert... --Iwoelbern 22:33, 14. Apr 2007 (CEST)

  Ik hebb de Liest nu bi all Präsis binnen. Wenn Du nee’e Artikels anleggst, kannst de denn jo mit inboen... --Iwoelbern 22:59, 14. Apr 2007 (CEST)
    Moin! Dat harr ik bi den düütschen Artikel ok all sehn. Dat gefallt mi good. Ik kann dat blots immer nich sülvst anleggen. Eastfrisian 06:41, 15. Apr 2007 (CEST)

## [Ännern] Admin

Moin Eastfrisian, du un Iwoelbern, ji beiden deit hier jo nu al en ganze Tiet mit un ji sünd ok flietig an't Schrieven. Ik wull ju vörslaan, dat ji Administraters warrn schöölt. Wenn du Lust hest, denn segg man bescheid, denn warr ik di geern op Wikipedia:Adminkandidaturen vörslaan. Schull mi woll frein, wenn ji dat maken wüllt. --::Slomox:: >< 16:33, 16. Apr 2007 (CEST)

    Ik weet dat woll, wat dat för een Bedüüden hett un bin dormit ok mit Ehr gedeent, as man so seggt. Aber ik verzicht dor doch dorup, wiels ik grundsätzlich so instellt bin, dat ik nargends wat dör een Amt "to seggen hebben will". Wenn mien Artikels eenigermaten so stahn blivt as se instellt wurrn sünd, bin ik all tofreden. So bin ik denn free in mien Arbeit un kann mi ok mien anner Aktivitäten widmen (Ruumfohrt, Loopen, Schach, Football, Politik un dit un dat - Familie un Tuun hebb ik ok noch). Körtum, ik much momentan lever nich vörslaan wurrn. Trotzdem besten Dank.Eastfrisian 19:39, 16. Apr 2007 (CEST)

      Du musst ja nix doon, wenn du nich wist, Arbeidstieden köönt free indeelt warrn ;-) Wenn du dat nich aver so geern müchst, denn schall dat nich so wesen. Aver schasst weten: wenn du di dat ins noch wedder överleggst, denn steiht dat Angebot noch ;-) --::Slomox:: >< 20:33, 16. Apr 2007 (CEST)

      Maak dat man ruhig. Dat geiht jo nich toeerst dorüm, wat to seggen to hebben, man dorüm en beten optopassen, wenn dor mol wedder en poor Gören dumm Tüüch rinsetten doot un so Saken... Wenn mol all annern keen Tiet hebbt, denn kannst Du dat gau wedder rutsmieten. --Iwoelbern 20:38, 19. Apr 2007 (CEST)

## [Ännern] Gewest

Moin, in Oostfreesland kennt se ja dat Woort Gewest. Seggt se dat bi jo ok? Snackt ji dat lang oder kort ut? Gewesst oder Geweest? Ik fraag mi nämlich jüst, ob dat to Gewees höört oder ob dat en anner Woort is. Gewees kann ja för Getue stahn un ok för Anwesen. Un dat twete passt ja ganz good to Oostfreesch Fläche oder to Nedderlandsch Region. --::Slomox:: >< 20:06, 20. Apr 2007 (CEST)

  Deiht mi ja leed, aber dat Woort kenn ik nich. Van't Geföhlt her würrd ik dat aber lang utspreeken. Eastfrisian 08:53, 21. Apr 2007 (CEST)

## [Ännern] Schach

Moin Eastfrisian,

över de Schachfiguren gifft dat al Artikeld, de verkloort, woans de treckt. HeikoEvermann 21:49, 21. Apr 2007 (CEST)

  Bit up de Buer, ik weet. Ik översett ja quasi den düütschen Artikel. Weer to överlegen, of man de eneklt Artikels löschen deiht, oder dat bi den grooten Artikel rutnehmen deiht. Maks Du' Vörslag ? Eastfrisian 08:34, 22. Apr 2007 (CEST)
    Ik denk mi, jedeen Figur hett en Anrecht op en egen Artikel. Dat warrt sünst to lang för een Artikel. Hartlich Gröten, HeikoEvermann 00:25, 25. Apr 2007 (CEST)

## [Ännern] Wikiborn

Moin Eastfrisian, kannst hier man langskieken (to'n Wikiborn is dat). Schriev dien Naam op meta: man dorbi, wenn du wist, fief oder mehr Lüüd schöölt dat opbest wesen, dat wi den Wikiborn kriegt. --::Slomox:: >< 17:20, 23. Apr 2007 (CEST)

## [Ännern] Wrackmuseum

Moin, du hest bi Cuxhoben rinschreven, dat dat dat eenzige Wrackmuseum in Europa is. Dat seggt dat Museum ok vun sik sülvs. Nu gifft dat aver in Thorsminde en Strandingsmuseet, wat nu nipp un nau översett keen Wrackmuseum is, man en Strandungsmuseum. Aver vun dat, wat dor to sehn is, is dat jüst datsülve as dat Wrackmuseum in Cuxhoben. Ik bün mi nu nich ganz seker, wat de Satz dor nu so binnen blieven schall. He is nich ganz verkehrt, aver ok nich de reine Wohrheit. --::Slomox:: >< 14:27, 23. Mai 2007 (CEST)

  Villicht: "Dat is aber nich to verwesseln mit dat Strandungsmuseum in Thorsminde in Däänmark." Eastfrisian 18:43, 23. Mai 2007 (CEST)

## [Ännern] Thomas Dehler

Danke für den Artikelanfang. Vielleicht kannst Du ja den Artikel in der de:WP übersetzen, damit das kein Stub bleibt. Mein Platt reicht dafür leider nicht. --78.48.97.252 17:25, 18. Jun 2007 (CEST)

## [Ännern] Auckland Grammar School

Good Evening Eastfrisian,

Could you please help write a stub http://nds.wikipedia.org/wiki/Auckland_Grammar_School - just a few sentences based on http://en.wikipedia.org/wiki/Auckland_Grammar_School? Only 2-5 sentences enough. Please. --Per Angusta 11:03, 24. Jun 2007 (CEST)

## [Ännern] -sch(en)

Moin Eastfrisian, du hest hier is en düütschen in is en düütsch-spaansch ännert. Bi uns heet dat is en Xschen, is dat bi jo anners? --::Slomox:: >< 17:31, 16. Aug 2007 (CEST)

  Ik kenn dat nich anners. Düütschen gifft dat blots bi "Das ist ein Deutscher" "Dat is en Düütschen". Mag wesen, dass Sass dat anners meent (hebb ik immer noch nich). Mien Artikels hebb ik ja al wat anpasst. Kummt den up en Woort ok nich mehr an. Wenn ik mal n' beten Kritik anbringen dröff. Dien Balder-Artikel hast ok beten tosommenklatscht. Bin ik gar nich vun di gewöhnt (bi mi heet dat wähnt). Eastfrisian 19:54, 16. Aug 2007 (CEST)

    Nee, de is ok gornich vun mi, de is vun Bruker:Brook. Un wenn ik mi de Tall vun Artikels in verschedene Spraken ankieken do un denn, wo wichtig disse Schriever is, denn glööv ik ok, dat Bruker:Brook gorkeen Platt snackt, man blot en poor Wöör tohoopkopeert hett, un dat överall so, in alle Spraken.
    Wenn dat bi jo richtig is, denn bruukst dat ok nich ännern. Sass hett ja blots Regeln för de Schrievwies, nich för de Grammatik. --::Slomox:: >< 20:03, 16. Aug 2007 (CEST)
  Oops, Tschuldigense ! Eastfrisian 20:06, 16. Aug 2007 (CEST)

    Nu heff ik dat jüst sehn, na't Afspiekern, dat mit Balder weer woll jüst so'n Artikelsammler as de Keerl mit de Auckland Grammar School eens wieder baven ;-) --::Slomox:: >< 20:19, 16. Aug 2007 (CEST)
  De vun de School hett tominst fraagt. Naja, so lang he bit de düütsch WP nich rutflüggt, sall mi dat egal wesen. Eastfrisian 20:26, 16. Aug 2007 (CEST)

## [Ännern] Elke Loewe

Moin Eastfrisian, du hest Elke Loewe vun düütsche op plattdüütsche Schrieverin ännert. Hett se ans wat op Platt maakt as den Tatort Wat Recht is, mutt Recht bliewen? Na mien Verscheel reckt de alleen nich för plattdüütsche Schrieverin. --::Slomox:: >< 23:22, 10. Sep 2007 (CEST)

  Ik harr dat blots anpasst, wiels bid Johr oder Dag ok all plattdüütsch stunn. Eastfrisian 06:35, 11. Sep 2007 (CEST)

Vun „http://nds.wikipedia.org../../../e/a/s/Bruker_Diskuschoon%7EEastfrisian_d392.html“

##### Views

- Siet vun den Bruker
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken